Tolong jelaskan mengenai Usul penyahwartaan dari Hutan Simpan Kuala Langat Utara dalam bahasa melayu

Satu kontroversi terbit bermula Februari 2020 apabila kerajaan Selangor berusul untuk menyahwartakan kebanyakan hutan simpan ini, atas dakwaan bahawa kawasan hutan ini telah "rosak" (hilang biokepelbagaian) akibat pencerobohan haram dan kebakaran. Hal ini mendapat tentangan daripada pihak-pihak pendukung alam sekitar serta para NGO yang menghujah akan kepentingan ekologi serta sosiobudaya Orang Asli yang menetap di hutan ini. Selain itu, bantahan juga dikemukakan oleh pihak kerajaan negara oleh kerana potensi kehilangan jumlah hutan simpan Selangor.

Walau bagaimanapun, usaha penyahwartaan ini secara amnya sulit hingga pada akhir Ogos 2021 apabila pendedahan dilakukan dalam sidang Dewan Undangan Negeri Selangor. Berikutan penentangan ramai, pihak kerajaan negeri berusul untuk menarik balik penyahwartaan pada 8 September tersebut kecuali sebahagian kecil hutan bagi tujuan-tujuan khas, termasuk memberi ruang kepada pembangunan Kampung Orang Asli Busut Baru serta jajaran Laluan Rel Pantai Timur (ECRL).